|  |
| --- |
| LÄÄNE-HARJU VALLAVALITSUS |
| Vastavalt nimekirjale | 23.01.2024 nr 4-13/61-12 |

**Keskkonnamõju hindamise (KMH) programmi avalikustamisest teavitamine**

Lääne-Harju Vallavalitsus teatab Paldiski linnas Kasesaare tee 10 kinnistule kavandatava rohevesiniku ja -ammoniaagi tootmisüksuse keskkonnamõju hindamise (KMH) programmi avalikustamisest. Otsustaja algatas kõnealuse KMH oma 24.10.2023 korraldusega nr 738.

Ettevõtte kavandatud projekti eesmärgiks on luua Paldiskis vajalikud tehnoloogilised ja taristutingimused rohevesiniku ja -ammoniaagi tootmiseks. Ammoniaagi projekteeritav tootmisvõimsus on 2,506t/h, 60,14t/ööp, 20 000t/a. Toorainena on vaja toota vesinikku ca 0,453t/h, 10,875t/ööp, 3 620t/a; vesiniku tootmiseks kasutatakse vee elektrolüüsi. Kavandatav ammoniaagi tootmine on olemuselt väikesemahuline keemiatööstus. Ammoniaak on kavas võtta kasutusele laevakütusena – tegemist on laialdaselt kasutatava kemikaaliga, mis kütusena võimaldab saavutada laevatranspordi süsinikuneutraalsuse.

Tootmisüksus ise hakkab paiknema Paldiski linnas Kasesaare tee 10 (58001:001:0216) maaüksusel. Tootmisüksus ühendatakse torustikuga Lõunasadama kaini selleks, et laadida toodangut otse laevadele. Samuti on oluline, et tootmiseks kasutatakse taastuvenergiat. Selleks kavandatakse Paldiski tuulepargi alajaama ja tootmisüksuse vahele otseliini. Tootmine vajab toorainena vett, mis võetakse Paldiski reoveepuhasti heitvee väljalasust, puhastatakse rajatavas veetöötlusjaamas. Selleks kavandatakse torustikku Paldiski reoveepuhasti ja tootmisüksuse vahele.

KMH osapooled:

Arendaja(d) on OÜ Derivaat NH3 (registrikood: 10726198) (aadress Maakri 19/1, Tallinn, kontaktisik Erik Laidvee, e-post erik.laidvee@derivaatnh3.com, telefon 504 4826)

Otsustaja on Lääne-Harju Vallavalitsus (kontaktisik Erki Ruben, e-post erki.ruben@laaneharju.ee, telefon 5836 8245)

Hindaja on OÜ Hendrikson & Ko Juhan Ruut, juhan@hendrikson.ee

KMH programmiga on võimalik eelnevalt tutvuda Lääne-Harju Vallavalitsuse kantseleis Paldiski linn Rae tn 38 II korrus ajavahemikul 05.02 - 18.02.2024 ja valla kodulehel <https://laaneharju.ee/keskkonnamojud>

KMH programmi kohta ettepanekuid, vastuväiteid ja küsimusi saab esitada avaliku väljapaneku jooksul e-kirja teel info@laaneharju.ee

KMH programmi avalik arutelu toimub 21.02.2024 Lääne-Harju Vallavalitsuse Volikogu saalis Paldiski linn Rae tn 38 II kell 16.00.

Lugupidamisega

(allkirjastatud digitaalselt)

Erki Ruben

abivallavanem

Saajate nimekiri:

|  |
| --- |
| Keskkonnaamet |
| Päästeamet |
| Tarbijakaitse ja Tehnilise Järelevalve Amet |
| Kaitseminitseerium |
| Riigi Kaitseinvesteeringute keskus |
| Terviseamet |
| Transpordiamet |
| Eesti Raudtee AS |
|  |
| Tallinna Sadam ASElering AS |
| Enefit Green AS |
| AS Lahevesi |
| Eesti Keskkonnaühenduste Koda |
|  |
| Baltic Oil Service OÜ |
| Esteve AS |
| Autolink |
| Eesti Traalpüügi Ühistu |
| Pakri teadus- ja tööstuspark |